PATVIRTINTA

Klaipėdos rajono savivaldybės tarybos

2019 m. rugpjūčio 29 d. sprendimu Nr.T11-

**KLAIPĖDOS RAJONO TURIZMO INFORMACIJOS CENTRO NUOSTATAI**

**I. BENDROSIOS NUOSTATOS**

1. Klaipėdos rajono turizmo informacijos centras (toliau − Centras) yra juridinis asmuo, turintis ūkinį ir teisinį savarankiškumą, savo sąskaitas bankų įstaigose, antspaudą, nuostatus.

2. Šie nuostatai reglamentuoja Centro veiklą, jos tikslus ir uždavinius, teises ir pareigas, darbo organizavimą, finansinę veiklą, dokumentų valdymą ir saugojimą, Centro registravimą, reorganizavimą, pertvarkymą bei likvidavimą.

3. Centras savo veikloje vadovaujasi Lietuvos Respublikos Konstitucija, Lietuvos Respublikos įstatymais, Vyriausybės nutarimais, Valstybinio turizmo departamento norminiais aktais, Savivaldybės tarybos sprendimais, mero potvarkiais, Administracijos direktoriaus įsakymais ir šiais nuostatais.

4. Centro savininkas – Klaipėdos rajono savivaldybė.

5. Centro teisinė forma – biudžetinė įstaiga.

6. Centro buveinė – Kvietinių g. 5-2, LT-96122 Gargždai, Klaipėdos rajonas.

7. Įstaigos veiklos rūšys (pagal EVRK):

18.1 Spausdinimas ir susijusių su tuo paslaugų veikla;

47.78.10 Suvenyrų, meno dirbinių ir religinių reikmenų specializuota mažmeninė prekyba;

47.78.90 Kita specializuota mažmeninė prekyba;

47.99 Kita mažmeninė prekyba ne parduotuvėse, kioskuose ar prekyvietėse;

50 Vandens transportas;

50.3 Vidaus vandenų keleivinis transportas;

55.2 Poilsiautojų ir kita trumpalaikio apgyvendinimo veikla;

55.3 Poilsinių transporto priemonių, priekabų aikštelių ir stovyklaviečių veikla;

55.9 Kita apgyvendinimo veikla;

56 Maitinimo ir gėrimo teikimo veikla;

58 Leidybinė veikla;

58.19 Kita leidyba;

63 Informacinių paslaugų veikla;

65.1 Draudimas;

65.12.10 Kelionių draudimas;

70.22 Konsultacinė verslo ir kito valdymo veikla;

73 Reklama ir rinkos tyrimas;

73.1 Reklama;

74.30 Vertimo raštu ir žodžiu veikla;

77.12.20 Turistinių autobusų nuoma;

77.12.21 Poilsio ir sporto reikmenų nuoma ir išperkamoji nuoma;

77.21.10 Pramoginių valčių nuoma;

77.21.30 Dviračių nuoma;

77.21.50 Kitų turizmo priemonių nuoma;

77.34 Vandens transporto priemonių ir įrangos nuoma ir išperkamoji nuoma;

79 Kelionių agentūrų, ekskursijų organizatorių, išankstinio užsakymo ir susijusių paslaugų veikla;

79.1 Kelionių agentūrų ir ekskursijų organizatorių veikla;

79.9 Kitų išankstinio užsakymo ir susijusių paslaugų veikla;

82.30 Posėdžių ir verslo renginių organizavimas;

85 Švietimas;

93.29 Kita pramogų ir poilsio organizavimo veikla.

Centras gali užsiimti ir kita veikla, nedraudžiama Lietuvos Respublikos teisės aktų ir savininkui leidus.

8. Centro veikla neterminuota.

9. Centro ūkiniai metai sutampa su kalendoriniais metais.

10. Centro savininko teises ir pareigas įgyvendina Klaipėdos rajono savivaldybės taryba.

11. Savininkas perduoda Centrui panaudos būdu patalpas ir finansuoja Centrą pagal savininko patvirtintą asignavimų sąmatą bei Centro paruoštas veiklos programas.

12. Centro veiklą kontroliuoja savininkas ir kitos Lietuvos Respublikos teisės aktuose nurodytos institucijos.

13. Centro nuostatus, jų pakeitimus ir papildymus tvirtina savininkas Centro direktoriaus ar savininko iniciatyva.

14. Centro interneto svetainėje [www.klaipedosrajonas.lt](http://www.klaipedosrajonas.lt) skelbiami vieši pranešimai bei kita informacija apie Centro veiklą.

**II. TIKSLAI IR UŽDAVINIAI**

15. Centro tikslai – teikti turizmo informacijos ir kitas turizmo paslaugas, tenkinti viešuosius interesus vykdant visuomenei naudingą veiklą, skatinti vietinį ir atvykstamąjį turizmą Klaipėdos rajone.

16. Centro uždaviniai:

16.1. Užtikrinti turistinės informacijos apie Klaipėdos rajoną sklaidą.

16.2. Plėsti turizmo paslaugų įvairovę, užtikrinti geros kokybės ir nustatytus reikalavimus atitinkančias turizmo paslaugas.

16.3. Vykdyti aktyvias ir pastovias Klaipėdos rajono turizmo rinkodaros priemones.

16.4. Formuoti Klaipėdos rajono kaip turizmui patrauklaus rajono įvaizdį.

**III. VEIKLA**

17. Centras:

17.1. renka, kaupia, parengia ir teikia informaciją apie kultūrinio ir gamtinio turizmo išteklius Klaipėdos rajone turistams, rajono gyventojams;

17.2. reprezentuoja Klaipėdos rajoną, reklamuoja lankomus objektus;

17.3. rengia, leidžia ir platina informacinius bei kartografinius leidinius apie turizmo išteklius ir paslaugas;

17.4. tvarko ir teikia turizmo paslaugų ir išteklių duomenis Nacionalinei turizmo informacijos sistemai;

17.5. kaupia statistinę informaciją apie Centro lankytojus ir kiekvieną ketvirtį pateikia nustatytos formos suvestines Lietuvos Statistikos departamentui;

17.6. kuria ir plėtoja turizmo reikmėms skirtas duomenų bazes, informacines sistemas, interneto puslapius, įsijungia į tarptautinius turizmo interneto portalus, duomenų bazes ar interneto puslapius, siekiant pagerinti informacijos teikimą bei skatinti turizmo paslaugų ir produktų vartojimą;

17.7. rengia ir vykdo įvairias turizmo rinkodaros priemones, turizmo viešinimo, populiarinimo kampanijas ir renginius, siekiant Klaipėdos rajono, kaip turizmo traukos objekto, įvaizdžio gerinimo;

17.8. vykdo turizmo informacijos sklaidą ir viešinimą Lietuvos ir tarptautinėse rinkose;

17.9. vykdo savivaldybės teritorijos turizmo išteklių ir paslaugų rinkotyrą ir rinkodarą;

17.10. teikia pasiūlymus dėl turizmo plėtojimo Savivaldybės turizmo tarybai;

17.11. rengia ir (ar) dalyvauja rengiant turizmo plėtros programas ir projektus;

17.12. organizuoja kvalifikacijos kėlimo kursus, seminarus turizmo paslaugų teikėjams;

17.13. vykdo kultūrinę veiklą – centro filiale J. Gižo etnografinėje sodyboje organizuoja parodas, dailininkų, kalvių, fotografų plenerus;

17.14. vykdo kultūrinės edukacijos užsiėmimus, pristatančius laivadirbystės ir žvejybos tradicijas, tautinį kostiumą, kalbą, kulinarinį paveldą;

17.15 bendradarbiauja ir keičiasi informacija su Lietuvos ir užsienio kultūros, turizmo informacijos centrais, muziejais, kelionių ir turizmo agentūromis, koncertinėmis organizacijomis, meno kolektyvais, kūrybinėmis organizacijomis;

17.16. dalyvauja įvairiose respublikinėse ir tarptautinėse turizmo plėtros programose, projektuose;

17.17. teikia vietinių kelionių organizavimo paslaugas Kelionių organizavimo paslaugų taisyklių nustatyta tvarka;

17.18. parduoda kelionės bilietus, skrydžių bilietus, turizmo paslaugų paketus;

17.19. parduoda įvairius leidinius, suvenyrus, meno dirbinius ir kitus gaminius;

17.20. organizuoja parodas, leidinių bei kultūrinio turizmo objektų pristatymus;

17.21. ruošia veiklos ataskaitas;

17.22. dalyvauja įvairių darbo grupių, komisijų veikloje;

17.23. tvarko dokumentų archyvą;

17.24. teikia informaciją Klaipėdos rajono savivaldybės administracijos rengiamuose ir įgyvendinamuose turizmo projektuose;

17.25. dalyvauja Klaipėdos rajono savivaldybės turizmo tarybos veikloje.

**IV. TEISĖS IR PAREIGOS**

18. Centro teisės:

18.1. turėti sąskaitas bankuose įstatymų nustatyta tvarka;

18.2. sudaryti sutartis bei prisiimti įsipareigojimus;

18.3. atsiskaityti už pateiktas prekes ir atliktus darbus bet kuria sutarta forma, neprieštaraujančia Lietuvos Respublikos įstatymams ir kitiems teisės aktams;

18.4. teikti mokamas paslaugas, atlikti sutartinius darbus bei nustatyti jų kainas, skelbti konkursus darbams atlikti;

18.5. valdyti, saugoti ir naudoti Centrui perduotą turtą ir nustatyta tvarka juo disponuoti;

18.6. organizuoti Centro veiklą ir tvarkyti jos apskaitą pagal įstatymus ir savininko nustatytą tvarką;

18.7. pirkti ar kitaip įsigyti turtą, jį valdyti, naudotis ir disponuoti juo įstatymų ir šių nuostatų nustatyta tvarka;

18.8. stoti į ne pelno organizacijų asociacijas, iš jų ir į tarptautines, bei dalyvauti jų veikloje;

18.9. Savivaldybės tarybos pritarimu steigti ne pelno organizacijų asociacijas ir dalyvauti jų veikloje;

18.10. gauti paramą ir būti paramos gavėju;

18.11. turėti tarnybines patalpas;

18.12. reikalauti, kad pagrindinėse turistų atvykimo vietose, centro prieigose būtų įrengti ženklai, nurodantys, kur yra Turizmo informacijos centras;

18.13. užmegzti tarptautinius ryšius;

18.14. gauti ir naudoti Lietuvos, užsienio šalių ir tarptautinių organizacijų programų, teikiančių techninę, materialinę ir finansinę pagalbą, lėšas;

19. Centro pareigos:

19.1. teikti veiklos ataskaitą Klaipėdos rajono savivaldybės tarybai kartą per metus iki gegužės mėnesio, prieš tai ją pristačius Savivaldybės turizmo tarybai;

19.2. naudoti iš Klaipėdos rajono savivaldybės gaunamas lėšas tik Centro nuostatuose nustatytiems tikslams įgyvendinti;

19.3. užtikrinti Centro darbuotojams saugias darbo sąlygas;

19.4. teikti savininkui ir kitoms Lietuvos Respublikos įstatymų nustatytoms institucijoms ataskaitas ir reikalingą informaciją;

19.5. užtikrinti statistinių ir finansinių ataskaitų teisingumą.

**V. CENTRO VALDYMAS**

20. Centro valdymo organas yra administracija, kuri organizuoja Centro veiklą ir dirba vadovaudamasi Lietuvos Respublikos teisės aktais.

21. Centre turi būti administracijos vadovas ir buhalterinės apskaitos tvarkytojas.

22. Centro administracijai vadovauja direktorius, kurį skiria ir atleidžia savininkas Lietuvos Respublikos teisės aktų nustatyta tvarka.

23. Direktoriaus atlyginimo koeficientą, centro vidaus struktūrą, pareigybių sąrašą tvirtina savininkas.

24. Centro buhalterinę apskaitą ir atskaitomybę tvarko buhalterinės apskaitos tvarkytojas.

25. Centras savo santykius su juridiniais ir fiziniais asmenimis grindžia sutarčių ir susitarimų pagrindu.

26. Centras teikia mokamas paslaugas vadovaudamasis Savivaldybės tarybos patvirtintomis paslaugų kainomis ir tarifais, išskyrus tuos atvejus, kai juos reglamentuoja valstybė.

27. Gyventojų prašymai, pasiūlymai, paklausimai ir skundai priimami bei klientai aptarnaujami vadovaujantis Lietuvos Respublikos teisės aktų nustatyta tvarka.

28. Centrui vadovauja direktorius, kuris turi šias teises ir pareigas:

28.1. vykdyti nuostatuose nustatytą veiklą bei savininko pavestas funkcijas;

28.2. vadovauti strateginio plano, metinės veiklos programos rengimui, jų įgyvendinimui;

28.3. organizuoti turizmo paslaugų teikimo procesą, turizmo programų rengimą bei

rezultatyvų jų vykdymą;

28.4. naudoti skirtus biudžeto asignavimus Centrui išlaikyti ir sąmatose numatytoms priemonėms finansuoti;

28.5. kontroliuoti ir vykdyti savo turtinius įsipareigojimus;

28.6. nustatyta tvarka, terminais ir forma rengti ir teikti buhalterinės ir veiklos apskaitos informaciją asignavimų valdytojams, mokesčių administratoriams, valstybės ir savivaldybių institucijoms;

28.7. užtikrinti finansinių ir statistinių ataskaitų teisingumą;

28.8. veikti Centro vardu bei duoti įgaliojimus vykdyti toms funkcijoms, kurios priklauso jo kompetencijai;

28.9. atstovauti Centrui valstybės ir savivaldybių institucijose, įstaigose bei organizacijose;

28.10. sudaryti Centro vardu sandorius, pasirašyti dokumentus;

28.11. didinti ar mažinti teikiamų turizmo paslaugų apimtis, keisti jų rūšis, atsižvelgdamas į Lietuvos Respublikos teisės aktus, savininko skiriamus asignavimus bei savininko rekomendacijas;

28.12. organizuoti Centro metinės ataskaitos rengimą;

28.13. priimti į darbą bei atleisti iš jo Centro darbuotojus, kurių skaičius priklauso nuo

paslaugų gavėjų skaičiaus;

28.14. rengti ir tvirtinti darbuotojų pareigybių aprašymus, taisykles, tvarkos aprašus,

leisti įsakymus bei kitus tvarkomuosius dokumentus jo kompetencijai priskirtais klausimais;

28.15. nustatyti darbuotojų tarnybinius atlyginimus (koeficientus), priedus prie

tarnybinių atlyginimų bei kitas darbo apmokėjimo sąlygas, vadovaudamasis Lietuvos Respublikos teisės aktais;

28.16. skatinti darbuotojus ir skirti jiems drausmines nuobaudas;

28.17. telkti kolektyvą Centro tikslų ir uždavinių įgyvendinimui, kūrybinei veiklai bei

profesiniam tobulėjimui, atsakyti už įstaigos veiklą;

28.18. užtikrinti turizmo paslaugų gavėjų teisių ir teisėtų interesų apsaugą, efektyvų Centro materialinių, finansinių bei žmogiškųjų išteklių panaudojimą;

28.19. teikti informaciją visuomenei apie Centro veiklą ir teikiamas paslaugas;

28.20. gauti reikalingą informaciją iš valstybės ir savivaldybių institucijų, įstaigų bei organizacijų;

28.21. kelti kvalifikaciją;

28.22. turėti kitų teisių ir pareigų, jei jos neprieštarauja Lietuvos Respublikos teisės aktams.

**VI. FINANSINĖ VEIKLA**

29. Centro finansinės veiklos kontrolę vykdo asignavimų valdytojas, savininkas, kontrolės funkcijas atliekančios įstaigos Lietuvos Respublikos teisės aktų nustatyta tvarka.

30. Centras panaudos būdu valdo ir Lietuvos Respublikos teisės aktų nustatyta tvarka disponuoja turtu ir finansiniais ištekliais.

31. Centro lėšas sudaro:

31.1 savivaldybės biudžeto lėšos;

31.2. valstybės biudžeto lėšos;

31.3. už turizmo paslaugas gautos lėšos;

31.4. labdaros (aukų), paramos lėšos;

31.5. kitos teisėtu būdu įgytos lėšos.

1. Centras, sudarydamas bei vykdydamas savo biudžetą, vadovaujasi Lietuvos Respublikos teisės aktais.
2. Centras naudoja lėšas įstatymų, savininko ir asignavimų valdytojo nustatyta tvarka.

34. Savininkas finansuoja Centrą pagal Klaipėdos rajono strateginiame veiklos plane numatytas priemones.

35. Centro direktorius turi teisę keisti sąmatose numatytas lėšas pagal straipsnius, vadovaudamasis savininko nustatyta tvarka.

1. Centro direktorius ir buhalterinės apskaitos tvarkytojas atsako už Centro finansinės apskaitos vykdymą, lėšų panaudojimą pagal sąmatą, finansinių ir statistinių ataskaitų teisingumą.

**VII. ĮSTAIGOS FILIALAI**

1. Centras gali turėti filialų. Filialas yra įstaigos padalinys, turintis atskirą buveinę. Filialas nėra juridinis asmuo ir veikia įstaigos, kaip juridinio asmens, vardu pagal Centro įstatus ir administracijos vadovo suteiktus įgaliojimus, kurie nurodyti filialo nuostatuose. Filialų skaičius neribojamas. Filialui yra leidžiama turėti sąskaitą.

**VIII. DOKUMENTŲ VALDYMAS, SAUGOJIMAS IR VIEŠŲ PRANEŠIMŲ SKELBIMAS**

1. Centro dokumentų valdymą ir saugojimą reglamentuoja Lietuvos Respublikos archyvų įstatymas, Dokumentų rengimo, Dokumentų tvarkymo ir apskaitos taisyklės, Centro metų dokumentacijos planas, suderintas su savininku, bei kiti teisės aktai.

39. Centro vieši pranešimai nuolat skelbiami Klaipėdos rajono laikraštyje.

**IX. REGISTRAVIMAS, REORGANIZAVIMAS, PERTVARKYMAS IR LIKVIDAVIMAS**

40. Centrą pertvarko, reorganizuoja ir likviduoja savininkas Lietuvos Respublikos civilinio kodekso ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_